[{"text_idx": "#000003", "text": "Oma uue ketsiga olen va\u0308ga rahul. Liigub teine ilusti, kogu pesakond mahub kenasti sisse ka. Jaanuaris tuleb talle juba esmane hooldus teha, esimene 1000 km saab ilmselt siis ta\u0308is. Aga ikkagi on mo\u0303nus, kui ei pea pidevalt mo\u0303tlema, mis julla ja\u0308rgmisena alt a\u0308ra kukub."}, {"text_idx": "#000005", "text": "Esmalt Kakk po\u0303o\u0303nas mo\u0303nuga ja kaua. Siis hakkas Kiisu kodus urisema ja ajas ko\u0303ik maja koristama. Kui pilt natuke parem sai, vo\u0303ttis Kakk seni lugemata Ekspressi ja Areeni ning istus kohvitassiga maha."}, {"text_idx": "#000009", "text": "Nii et Areeni lugemine vo\u0303ttis pa\u0308ris mo\u0303tlikuks. Kaua aga filosofeerida ei saa \u2013 tuleb minna kuusepuud hankima, kella viiest on Harkuja\u0308rvel jo\u0303uluo\u0303htu ja tuleb pilli ma\u0308ngida."}, {"text_idx": "#000010", "text": "Igatahes sooviks ko\u0303igile siiasattunuile ha\u0308id ja rahulikke jo\u0303ulupu\u0308hi \u2013 na\u0308e, isegi lund sajab ja pessimistide ennustused mustadest jo\u0303uludest ei pidanud paika. Ehk tuleb ka uus aasta ilusam, kui pessimistid mo\u0303tlevad. \ud83d\ude42"}, {"text_idx": "#000013", "text": "Ei, Kakk ei ole tegelikult miskeid eksootilisi jalavarje muretsenud. Ketse on tegelikult ainult u\u0308ks ja see kirjutatakse veidi peenemalt \u2013 Getz. Hyundai Getz. Sehukest nime kannab ja\u0308rgmised viis aastat (nii pikk on liising ja ka garantii) Kaku liiklusvahend. Vana Mitsu oli juba u\u0308le 10 aasta aktiivselt mahvi saanud \u2013 u\u0308ksjagu pulki hakkas ja\u0308rjekorras ku\u0308ljest a\u0308a\u0308 kukkuma ja uute pulkade eest taheti palju raha. Viimaks oli seis sealmaal, et tundus mo\u0303istlikum liisingu kasuks otsustada \u2013 seda enam, et auto on otseselt to\u0308o\u0308vahend (ilma selleta 3+ to\u0308o\u0308koha vahet ei lenda)."}, {"text_idx": "#000014", "text": "Kodus jupid vahtisid algul aknast ja torisesid: \u201cMis pagana junn see on?\u201d. Va\u0308ljast na\u0308eb masin maja ees teiste suuremate seas to\u0303esti u\u0308sna pisike va\u0308lja. Sees on aga ruumi u\u0308llatavalt palju. Ainus harjumatu koht on siduripedaali juures olev nurk, kus jala jaoks ruumi napib. Muidu aga on salong mo\u0303nusasti avar."}, {"text_idx": "#000017", "text": "\u201cAusalt, ma pole palderjani vo\u0303tnud!\u201d"}, {"text_idx": "#000018", "text": "(asukoht: Kaku vanemate juures diivani peal)"}]